යන්තම් අවුරුදු එකොළහක් වූ පුංචි කොලු ගැටයකු ඇමෙරිකාවේ කොටස් වෙළෙඳ පොළේ සමාගමක කොටස් මිල දී ගත්තා යැයි කීවොත් ඔබ පුදුම වනු ඇත. නමුත් එය එසේම සිදුවිය. එලෙස කොටස් වෙළෙඳපොළට අවතීර්ණ වූ කොලු ගැටයා අද වන විට කොටස් ආයෝජන ක්ෂේත්‍රයේ සියලු දෙනාම දන්නා නාමයක් බවට පත්ව ඇත්තේ ලෝකයේ කෝටිපතියන් අතර තෙවැනියා බවට පත්වෙමිනි. බෆට් ආයෝජන ක්ෂේත්‍රයට පිවිසෙන්නේ සිය පියාගේ අඩිපාරේ යමිනි. ඔහුගේ පියා එවකට ඇමෙරිකාවේ කොටස් වෙළෙඳ පොළේ ආයෝජන උපදේශකයකු ලෙස කටයුතු කරන ලද පුද්ගලයෙකි. පියාගේ කාර්යාල කාමරය සැකසී තිබුණේ ආයෝජන හා කොටස් වෙළෙඳ පොළ පිළිබඳ වගු, සටහන් සහ විවිධ සලකුණු වලිනි.
පුංචි කොලු ගැටයාගේ වයස අවුරුදු කීයක්ද?
අවුරුදු එකොළහක්